52. schôdza NR SR - 4.deň - A. dopoludnia
Dátum: 2026-05-29
Poslanec: Štefunko, Ivan 
Druh vystúpenia: Vystúpenie v rozprave

V cenách, ale o to viacej budú platiť všetci ostatní spotrebitelia. Či už sú to podniky, ktoré nebudú patriť do tej kategórie, pre ktorú bude táto výnimka, alebo aj samotné domácnosti. Pán predsedajúci, pani Érska, pani kolegyňa. Počúval som veľmi dôsledne pána Garika a jeho analýzu. Nazvime to, že správa bola veľmi správna a hovorila o tom, že, čo pomôže ekonomike, akým spôsobom by sa mohlo pomôcť aj efektívnemu fungovaniu energetického trhu, ale mám pocit, že v tomto pléne vlastne nikto nezastupuje chudobných. Máme tu akože dve sociálnodemokratické strany. Jednu národnú národnú stranu. Som vám sľúbil, že budem opatrný. Ale vlastne nikto sa tu nestará o tých, ktorí sú naozaj bezbranní. Aktuálna zmena, neviem, štvrtá alebo tretia zmena. A komplexnej energopodportu z Ministerstva hospodárstva stále nerieši adresnosť, aj keď sa o nej stále rozpráva. Aktuálna zmena, už neviem, štvrtá, tretia zmena komplexnej energopomoci z Ministerstva hospodárstva stále nerieši adresnosť, aj keď sa o nej stále rozpráva. Stále môžu ľudia dostať adresnú energopomoc na vykurovanie bazénov. Stále to môžu dostať ľudia, ktorí majú niekoľko nehnuteľností, čo znamená, že nemajú problémy s financiami, ale tí najzraniteľnejší na Slovensku. Týka sa to 190 000 domácností na Slovensku, ktoré kúria tuhým palivom, napríklad, nedostanú žiadnu energopomoc. Ja by som sa vás pýtal, kolegovia sociálni demokrati, že ako je možné, že toto opomínate. Je to preto, že neviete to vymyslieť, alebo preto, že vám na tých ľuďoch nezáleží, alebo že ste si vyrátali, že to nie sú vaši voliči. Pozor, nie sú to len vylúčené komunity. Sú to ľudia, ktorí žijú v obciach, kde ešte nie je plynofikácia, alebo sú to ľudia, ktorým ešte v minulosti nezáležalo na nejakej infraštruktúre a tak ďalej a nemali iné typy vykurovania ako tuhé palivo. A týchto 190 000 domácností nedostane energopomoc. Tak o akej adresnosti to rozprávame, vážení kolegovia a kolegyne? Lebo síce uvádzate definíciu zraniteľný odberateľ. Ale kto je viac zraniteľný ako ten, ktorý žije na okraji spoločnosti, ktorý žije naozaj v domácnosti, kde majú len tú piecku alebo ten kotol na tuhé palivo. A 18 % občanov, záleží od definície, trpí energetickou chudobou a nimi sa naozaj nezaoberáme. A škoda, že tu nie je Vlado Ledecký, ale jeho príbeh zo Spišského Hrhova ma vždycky inšpiruje, keď mi vysvetľoval, akým spôsobom postupne vylúčené komunity dostávali naspäť do, nazvime to, moderného života a do modernej spoločnosti. No, ide to cez energie, lebo keď deti z vylúčených komunít prídu domov, teda do školy a nie sú hygienicky zaobstarané, no tak potom sa s nimi nechcú ostatné deti baviť. A tým pádom ich vylučujú. Vždy každá prerábka domu z vylúčenej komunity vždycky začínala cez kúpeľne, cez teplú vodu. Lenže keď sa šetrí, keď sa šetrí energiami na vykurovanie a na teplú vodu, tak tým pádom sa šetrí na hygiene a tým pádom sa šetrí na integrácii. A ja naozaj nerozumiem, ako to je možné, že sa dve sociálno-demokratické strany vo vláde 190 000 domácnosťami nezaoberajú. Je to také komplikované? Však tretíkrát tu meníme proste zákon. Bavíme sa so všetkými odberateľmi. Urobili sme robustný systém na to, aby sme to vedeli robiť. To je tak zložité sa zaoberať 190 000, sme domácností? Ja tomu naozaj nerozumiem a strašne by som, pani Érska, ja som bol vždy konštruktívny, strašne rád by som počul tú odpoveď a vlastne vždy sa to pýtam za týmto pultíkom a nikdy som nedostal tú odpoveď, že prečo to tak je. Medzi rečou na chodbe som počul, že to by bolo komplikované, ale my tu robíme také komplikované veci. My sme tak komplikovane ľudí, ktorí mali väzbu na mafiánske kruhy, dostávali zákonom z väzenia a nevieme dostať 190 000 do väznosti z chudoby, z nedostatku hygieny? Toto je kritika zľava, vážení kolegovia. Keď si ešte raz budete hovoriť, že ste sociálni demokrati, pomyslite si na to, ako myslíte na ľudí, ktorí sú naozaj v nedostatku. Nemusí niekedy byť nedostatok jedla, ale nedostatok tepla alebo hygieny je ešte častokrát niekedy oveľa vylučujúcejší faktor. Zároveň, keď toľko ľudí kúri tuhým palivom, máme niekoľko nástrojov na to, aby sme to zmenili. Máme stovky miliónov eurofondov a iných prostriedkov na to, aby sme investovali oveľa viacej peňazí do veľmi úspešných schém, ako je Obnov dom alebo Zelená domácnostiam. Prečo toto nerobíme? Prečo tento parlament, táto vláda sa venuje blbostiam, sobášom, všelijakým iným veciam, len nie tým, aby proste ľudia mali útočné prostredie, dostatok hygieny a dostatok tepla a možno peňazí aj na to, aby sa venovali, ja neviem, vzdelávaniu alebo iným iným záležitostiam. Takže ja si myslím, že pani Érska, je mi to ľúto to hovoriť, ale ďalšia cizelovňa vášho zákona je možno dobrý krok preto, aby dodávatelia energie alebo systém bol dobre udržateľný, ale chýba tam jeden obrovský stavebný kameň a to je to, čo sa volá adresnosť. To znamená, že ľudia, ktorí naozaj by mali dostať adresnú energetickú pomoc, ju nedostávajú. A zároveň mi pripadá ako vtip, keď je v zákone alebo v novelizácii spomenutá definícia zraniteľný odberateľ a nie je tam rátané s tými, ktorí kúria tuhým palivom. A keď chceme byť súdržná spoločnosť a keď chceme byť naozaj v 21. storočí, tak toto by sme mali riešiť. Lebo keď chodím po východnom Slovensku veľmi, veľmi často a veľmi veľakrát, pripadá mi to ako z románu Germinal od Émila Zolu z konca 19. storočia. Kde malé deti naozaj žijú ako v 19. storočí. Ďakujem veľmi pekne.